b'\n_START_ARTICLE_\nEdat de l\'Univers\n_START_PARAGRAPH_\nL\'edat de l\'univers, d\'acord amb la teoria del big bang, \xc3\xa9s el temps que ha passat entre el big bang i el present. Els cient\xc3\xadfics creuen que seria d\'uns 13.800 milions d\'anys.\n_START_SECTION_\nEdat basada en els resultats del WMAP\n_START_PARAGRAPH_\nEl projecte WMAP de la NASA va estimar l\'edat de l\'univers en (13.7 \xc2\xb1 0.2) \xc3\x97 10\xe2\x81\xb9 anys. \xc3\x89s a dir, que l\'univers t\xc3\xa9 uns 13.700 milions d\'anys, amb una incertesa de 200 milions d\'anys. Tanmateix, aquesta edat est\xc3\xa0 basada en la suposici\xc3\xb3 que el model utilitzat en el projecte \xc3\xa9s correcte i, per tant, altres m\xc3\xa8todes d\'estimaci\xc3\xb3 de l\'edat de l\'univers podrien donar edats diferents._NEWLINE_Aquesta mesura est\xc3\xa0 realitzada utilitzant la localitzaci\xc3\xb3 del primer pic ac\xc3\xbastic en l\'espectre de pot\xc3\xa8ncia de la radiaci\xc3\xb3 de fons de microones per determinar la mida de la superf\xc3\xadcie de desacoblament, que \xc3\xa9s la mida de l\'univers en el moment de la recombinaci\xc3\xb3. El temps del viatge de la llum fins a arribar a aquesta superf\xc3\xadcie, i depenent de la geometria utilitzada, produeix una edat fiable per a l\'univers. Si s\'assumeix la validesa dels models utilitzats per a determinar aquesta edat, la precisi\xc3\xb3 residual proporciona un marge d\'error de prop de l\'1%. Aquest \xc3\xa9s el valor m\xc3\xa9s citat pels astr\xc3\xb2noms contemporanis.\n_START_SECTION_\nEdat basada en el cicle CNO\n_START_PARAGRAPH_\nAlguns estudis recents de gran controv\xc3\xa8rsia demostren que el cicle CNO \xc3\xa9s dues vegades m\xc3\xa9s lent del que pr\xc3\xa8viament es creia, i s\'arriba a la conclusi\xc3\xb3 que l\'univers podria ser un bili\xc3\xb3 d\'anys m\xc3\xa9s vell (uns 15.000 milions d\'anys) que les estimacions anteriors.\n_START_SECTION_\nSuposicions pr\xc3\xa8vies\n_START_PARAGRAPH_\nEl c\xc3\xa0lcul de l\'edat de l\'univers \xc3\xa9s nom\xc3\xa9s exacte si les suposicions dels models utilitzats s\xc3\xb3n tamb\xc3\xa9 exactes. Aquestes es coneixen com a suposicions fortes, i essencialment implica desfer els errors potencials en altres parts del model per obtenir l\'exactitud de les dades observacionals actuals directament en resultats conclosos. Encara que aquest no \xc3\xa9s un procediment totalment v\xc3\xa0lid en certs contexts, cal assumir que el model subjacent utilitzat \xc3\xa9s correcte, perqu\xc3\xa8 llavors l\'edat donada \xc3\xa9s aproximada a l\'error especificat, ja que aquest error representa l\'error de l\'instrumental utilitzat per a entrar les dades sense format del model._NEWLINE_L\'edat de l\'univers basada en el "millor ajustament" a les dades WMAP \xc3\xa9s nom\xc3\xa9s de 13.4 \xc2\xb10.3 Gyr; aquest nombre lleugerament superior a 13.7 inclou altres dades barrejades. Aquest nombre representa la primera mesura "directa" exacta de l\'edat de l\'univers; altres m\xc3\xa8todes usen habitualment la llei de Hubble i l\'edat de les estrelles m\xc3\xa9s velles als c\xc3\xbamuls globulars, a m\xc3\xa9s d\'altres indicadors. \xc3\x89s possible utilitzar m\xc3\xa8todes diferents per a determinar el mateix par\xc3\xa0metre, en aquest cas l\'edat de l\'univers, i arribar a respostes diferents sense solapament en els "errors". Per abordar el problema de la millor manera possible, generalment es mostren dos tipus d\'incerteses: una de relacionada amb les mesures actuals i l\'altra amb els errors sistem\xc3\xa0tics del model que est\xc3\xa0 sent usat._NEWLINE_Un component important per a l\'an\xc3\xa0lisi de dades utilitzada per a determinar l\'edat de l\'univers (per exemple, des del WMAP) \xc3\xa9s utilitzar una an\xc3\xa0lisi bayesiana, que normalitza el resultat basat en suposicions. Aix\xc3\xb2 quantifica qualsevol incertesa en la precisi\xc3\xb3 d\'una mesura a causa del model utilitzat.'